Omnibus notum habeatur quod, cum resideret domnus Ado præsul apud Matisconum, in propria sinodo, venerunt ante præsentiam ipsius duo monachi Leotaldus videlicet et Girboldus viva voce proclamantes quod non deberent episcopalem receptionem facere apud Sanctum Marcellinum quæ capella est non vicus publicus, exenia vero et servitium se dare debere aliis in locis dixerunt; quod omnes ut audierunt qui ibi residebant verum esse testificati sunt, et, ne a successoribus præscripti antistitis domni Adonis talia ullatenus agerentur, pleniter interdixit et excommunicavit. Quod ut firmius crederetur has litterulas inde fieri jussit, quas firmavit et roborare præcepit Ado peccator, Matisconensis ecclesiæ præsul, salvo servitio sinodali. S. Johannes præpositus. S. Gundolricus levita. S. Amblardus levita. S. Ayminus archidiaconus. Data per manum Uberti levitæ, die veneris, anno XI regnante Conrado rege.